CELEX: 32018D0017
Language: da
Date: 2018-01-05 00:00:00
Title: Kommissionens gennemførelsesafgørelse (EU) 2018/17 af 5. januar 2018 om ændring af gennemførelsesafgørelse 2014/156/EU om et specifikt kontrol- og inspektionsprogram for fiskeri efter almindelig tun i det østlige Atlanterhav og Middelhavet, sværdfisk i Middelhavet og sardin og ansjos i den nordlige del af Adriaterhavet (meddelt under nummer C(2017) 8687)

9.1.2018   
               
               
                  DA
               
               
                  Den Europæiske Unions Tidende
               
               
                  L 4/20
               
            KOMMISSIONENS GENNEMFØRELSESAFGØRELSE (EU) 2018/17
      af 5. januar 2018
      om ændring af gennemførelsesafgørelse 2014/156/EU om et specifikt kontrol- og inspektionsprogram for fiskeri efter almindelig tun i det østlige Atlanterhav og Middelhavet, sværdfisk i Middelhavet og sardin og ansjos i den nordlige del af Adriaterhavet
      
         
            (meddelt under nummer C(2017) 8687)
         
      
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 95, og
      ud fra følgende betragtninger:
      
                  (1)
               
               
                  Ved Kommissionens gennemførelsesafgørelse 2014/156/EU (2) oprettes der et specifikt kontrol- og inspektionsprogram for fiskeri efter almindelig tun i det østlige Atlanterhav og Middelhavet, sværdfisk i Middelhavet og sardin og ansjos i den nordlige del af Adriaterhavet.
               
            
                  (2)
               
               
                  Ved Europa-Parlamentets og Rådets forordning (EU) 2016/1627 (3) fastsættes der generelle regler for Unionens anvendelse af en flerårig genopretningsplan for almindelig tun (Thunnus thynnus), som Den Internationale Kommission for Bevarelse af Tunfiskebestanden i Atlanterhavet (ICCAT) har fremsat henstilling om.
               
            
                  (3)
               
               
                  Den Almindelige Kommission for Fiskeriet i Middelhavet (GFCM) vedtog på sit 40. årsmøde i 2016 bevarelses- og forvaltningsforanstaltninger for underområde 17 og 18 (Adriaterhavet) i GFCM-aftaleområdet. Anvendelsesområdet for det specifikke kontrol- og inspektionsprogram bør derfor udvides med henblik på at sikre, at disse foranstaltninger overholdes.
               
            
                  (4)
               
               
                  GFCM godkendte på samme møde i 2016 henstilling GFCM 40/2016/4 (4) om en flerårig plan for forvaltningen af fiskeriet efter kulmule og dybvandsrosenreje i Sicilienstrædet (geografiske underområde 12-16). Anvendelsesområdet for det specifikke kontrol- og inspektionsprogram bør derfor udvides til at omfatte fiskeriet efter nævnte arter og nævnte geografiske underområder.
               
            
                  (5)
               
               
                  Den Internationale Kommission for Bevarelse af Tunfiskebestanden i Atlanterhavet (ICCAT) vedtog på sit 20. særlige møde i november 2016 henstilling [16-05] (5), hvorved der etableres en flerårig genopretningsplan for sværdfisk i Middelhavet og fastsættes særlige bestemmelser for hvid tun i Middelhavet. Det specifikke kontrol- og inspektionsprogram bør derfor ændres med henblik på at tage højde for de nye internationale forpligtelser, jf. nævnte henstilling.
               
            
                  (6)
               
               
                  Med henblik på at mindske den administrative byrde for medlemsstaterne bør fristerne for fremsendelse af visse oplysninger til Kommissionen og EU-Fiskerikontrolagenturet harmoniseres for alle de typer fiskeri, der er omfattet af det specifikke kontrol- og inspektionsprogram.
               
            
                  (7)
               
               
                  Det specifikke kontrol- og inspektionsprogram bør ikke have en begrænset gyldighedsperiode, og det bør regelmæssigt revideres og ændres efter behov med henblik på at tage højde for eventuelle nye internationale forpligtelser, der er bindende for Unionen og medlemsstaterne, samt andre relevante bestemmelser, som er fastsat inden for rammerne af den fælles fiskeripolitik.
               
            
                  (8)
               
               
                  Foranstaltningerne i denne afgørelse er i overensstemmelse med udtalelse fra Komitéen for Fiskeri og Akvakultur —
               
            VEDTAGET DENNE AFGØRELSE:
      Artikel 1
      Ændringer i gennemførelsesafgørelse 2014/156/EU
      I gennemførelsesafgørelse 2014/156/EU foretages følgende ændringer:
      
                  1)
               
               
                  Titlen affattes således:
                  »Kommissionens gennemførelsesafgørelse 2014/156/EU af 19. marts 2014 om et specifikt kontrol- og inspektionsprogram for fiskeriet efter almindelig tun i det østlige Atlanterhav og Middelhavet samt for fiskeriet efter visse demersale og pelagiske arter i Middelhavet.«
               
            
                  2)
               
               
                  Artikel 1 affattes således:
                  »Artikel 1
                  Genstand og definitioner
                  1   Ved denne afgørelse oprettes der et specifikt kontrol- og inspektionsprogram for fiskeriet efter:
                  
                              a)
                           
                           
                              almindelig tun i det østlige Atlanterhav og i Middelhavet.
                           
                        
                              b)
                           
                           
                              sværdfisk i Middelhavet
                           
                        
                              c)
                           
                           
                              hvid tun i Middelhavet
                           
                        
                              d)
                           
                           
                              sardin og ansjos i den nordlige og sydlige del af Adriaterhavet og
                           
                        
                              e)
                           
                           
                              kulmule og dybvandsrosenreje i Sicilienstrædet.
                           
                        2   I det følgende henvises der til det østlige Atlanterhav, Middelhavet, den nordlige og sydlige del af Adriaterhavet og Sicilienstrædet som »de berørte områder«.
                  3   I denne afgørelse forstås ved:
                  a)   »den nordlige del af Adriaterhavet« og »den sydlige del af Adriaterhavet«: geografisk underområde 17 og 18 som defineret i bilag I til Europa-Parlamentets og Rådets forordning (EU) nr. 1343/2011 (*1)
                  
                  b)   »Sicilienstrædet«: geografisk underområde 12, 13, 14, 15 og 16 som defineret i bilag I til forordning (EU) nr. 1343/2011
                  c)   »Middelhavet«: FAO-underområde 37.1, 37.2 og 37.3. (FAO — FN's Levnedsmiddel-og Landbrugsorganisation)
                  d)   »det østlige Atlanterhav«: ICES-underområde VII, VIII, IX og X som defineret i bilag III til Europa-Parlamentets og Rådets forordning (EF) nr. 218/2009 (*2) (ICES — Det Internationale Havundersøgelsesråd) og FAO-afsnit 34.1.2.
                  
                     (*1)  Europa-Parlamentets og Rådets forordning (EU) nr. 1343/2011 af 13. december 2011 om visse bestemmelser for fiskeri i aftaleområdet for GFCM (Den Almindelige Kommission for Fiskeri i Middelhavet) og om ændring af Rådets forordning (EF) nr. 1967/2006 om forvaltningsforanstaltninger til bæredygtig udnyttelse af fiskeressourcerne i Middelhavet (EUT L 347 af 30.12.2011, s. 44)"
						
                  
                     (*2)  Europa-Parlamentets og Rådets forordning (EF) nr. 218/2009 af 11. marts 2009 om indberetning af statistiske oplysninger om fangster taget af medlemsstater, der driver fiskeri i det nordøstlige Atlanterhav (EUT L 87 af 31.3.2009, s. 70).«"
						
               
            
                  3)
               
               
                  Artikel 2, stk. 2, udgår.
               
            
                  4)
               
               
                  Artikel 5, stk. 3, affattes således:
                  »3.   Hvis et fiskerfartøj, der fører et flag tilhørende en medlemsstat, som ikke hører til de berørte medlemsstater, eller et tredjelandsfiskerfartøj fisker i de områder, der er omhandlet i artikel 1, fastsættes der et risikoniveau for det pågældende fartøj i henhold til nærværende artikels stk. 2. Hvis der ingen oplysninger foreligger, og hvis ikke fartøjets flagstatsmyndigheder som krævet i henhold til artikel 9 fremlægger resultatet af den risikovurdering, som de selv har gennemført i henhold til artikel 4, stk. 2, og nærværende artikels stk. 2, og som fører til et andet risikoniveau, betragtes det pågældende fartøj som et fartøj med en »meget høj« risiko.«
               
            
                  5)
               
               
                  I artikel 12 foretages følgende ændringer:
                  
                              a)
                           
                           
                              Stk. 3 affattes således:
                              »3.   De oplysninger, der er omhandlet i stk. 1 og 2, sendes elektronisk til Kommissionen og EFCA den 15. september og ajourføres den 31. januar det følgende år.«
                           
                        
                              b)
                           
                           
                              Stk. 4 udgår.
                           
                        
            
                  6)
               
               
                  Bilag I og II erstattes af teksten i bilaget til nærværende afgørelse.
               
            Artikel 2
      Denne afgørelse er rettet til medlemsstaterne.
      
         Udfærdiget i Bruxelles, den 5. januar 2018.
         
            
               På Kommissionens vegne
            
            Karmenu VELLA
            
               Medlem af Kommissionen
            
         
      
      
         (1)  EUT L 343 af 22.12.2009, s. 1.
      
         (2)  Kommissionens gennemførelsesafgørelse 2014/156/EU af 19. marts 2014 om et specifikt kontrol- og inspektionsprogram for fiskeri efter almindelig tun i det østlige Atlanterhav og Middelhavet, sværdfisk i Middelhavet og sardin og ansjos i den nordlige del af Adriaterhavet (EUT L 85 af 21.3.2014, s. 15).
      
         (3)  Europa-Parlamentets og Rådets forordning (EU) 2016/1627 af 14. september 2016 om en flerårig genopretningsplan for almindelig tun i det østlige Atlanterhav og Middelhavet og om ophævelse af Rådets forordning (EF) nr. 302/2009 (EUT L 252 af 16.9.2016, s. 1).
      
         (4)  Henstilling GFCM/40/2016/4 om etablering af en flerårig plan for forvaltningen af fiskeriet efter kulmule og dybvandsrosenreje i Sicilienstrædet (geografiske underområde 12-16)
      
         (5)  ICCATs henstilling [16-05] der træder i stedet for henstilling [13-04] og etablering af en flerårig genopretningsplan for sværdfisk i Middelhavet.
      
         BILAG
         »
               BILAG I
               
                  PROCEDURER FOR RISIKOVURDERING
               
               Alle fiskerfartøjer, grupper af fiskerfartøjer, kategorier af fiskeredskaber, operatører og/eller fiskerirelaterede aktiviteter er med hensyn til de bestande og områder, der er omhandlet i artikel 1, omfattet af kontrol og inspektion i henhold til den fastsatte prioritering. Prioriteringen fastsættes efter følgende procedure på grundlag af resultaterne af den risikovurdering, som hver berørt medlemsstat eller enhver anden medlemsstat har gennemført udelukkende med henblik på anvendelsen af artikel 5, stk. 3:
               
                           Risikobeskrivelse
                           (afhængigt af risiko/fiskeri/område og tilgængelige oplysninger)
                        
                        
                           Indikator
                           (afhængigt af risiko/fiskeri/område og tilgængelige oplysninger)
                        
                        
                           Trin i fiskeri-/afsætnings-kæden (hvornår og hvor optræder risikoen)
                        
                        
                           Elementer, der skal tages hensyn til (afhængigt af risiko/fiskeri/område og tilgængelige oplysninger)
                        
                        
                           Forekomst inden for fiskeriet (*1)
                           
                        
                        
                           Mulige følger (*1)
                           
                        
                        
                           Risiko (*1)
                           
                        
                     
                           (Bemærk: De risici, som medlemsstaterne har udpeget, skal være i tråd med målene i artikel 3)
                        
                        
                            
                        
                        
                            
                        
                        
                           Fangst-/landingsmængder opdelt på fiskerfartøjer, bestande og redskaber
                           Kvote, der er til rådighed, opdelt på fartøjer, bestande og redskaber
                           Brug af standardkasser
                           Markedsprisen for de landede fiskevarer (første salg) og eventuelle prisudsving
                           Antal tidligere udførte inspektioner og antal konstaterede overtrædelser for det pågældende fiskerfartøj og/eller den pågældende operatør
                           Forpligtelse til at lande alle fangster fra og med den 1. januar 2015 i henhold til Europa-Parlamentets og Rådets forordning (EU) nr. 1380/2013 af 11. december 2013
                           Oplysninger om og/eller potentiel fare for svig i tilknytning til havnen, landingsstedet/området og metieren, herunder fartøjer til sports- og fritidsfiskeri
                           Fiskeri eller fiskerirelaterede aktiviteter i perioder og områder, hvor der er lukket for fiskeri
                           Andre relevante oplysninger eller efterretninger.
                        
                        
                           
                              Høj/
                           
                           
                              Middel/
                           
                           
                              Enkelttilfælde/eller
                           
                           
                              Ubetydelig
                           
                        
                        
                           
                              Alvorlige/
                           
                           
                              Betydelige/
                           
                           
                              Acceptable/eller Ubetydelige
                           
                        
                        
                           
                              Meget lav/Lav/Middel/Høj/Meget høj
                           
                        
                     
            
               BILAG II
               
                  MÅLBENCHMARKS
               
               1.   Inspektioner til havs (herunder overvågning fra luften, hvor det er relevant)
               
               Hvert år realiseres følgende målbenchmarks og mål for inspektion til havs af fiskerfartøjer, der deltager i fiskeriet efter de bestande, som er omhandlet i artikel 1:
               
                           Benchmarks pr. år (*2)
                           
                        
                     
                           Fiskeri
                        
                        
                           Anslået risiko knyttet til fiskerfartøjer i henhold til artikel 5, stk. 2
                        
                     
                           Høj
                        
                        
                           Meget høj
                        
                     
                           Fiskeri nr. 1 Almindelig tun
                        
                        
                           Inspektion til havs af mindst 2,5 % af fangstrejser, der foretages af fiskerfartøjer med »høj« risiko, som fisker efter den berørte bestand
                        
                        
                           Inspektion til havs af mindst 5 % af fangstrejser, der foretages af fiskerfartøjer med »meget høj« risiko, som fisker efter den berørte bestand
                        
                     
                           Fiskeri nr. 2 Sværdfisk
                        
                        
                           Inspektion til havs af mindst 2,5 % af fangstrejser, der foretages af fiskerfartøjer med »høj« risiko, som fisker efter den berørte bestand
                        
                        
                           Inspektion til havs af mindst 5 % af fangstrejser, der foretages af fiskerfartøjer med »meget høj« risiko, som fisker efter den berørte bestand
                        
                     
                            
                        
                        
                           Alle risikoniveauer
                        
                     
                           Fiskeri nr. 4 Sardin og ansjos
                        
                        
                           Inspektion til havs af mindst 20 % af de fiskerfartøjer, der fisker efter de berørte bestande i den pågældende fangstperiode
                        
                     
                           Fiskeri nr. 5 Kulmule og dybvandsrosenreje
                        
                        
                           Inspektion til havs af mindst 30 % af de fiskerfartøjer, der fisker efter de berørte bestande i den pågældende fangstperiode.
                        
                     
                           Mål
                        
                     
                           Fiskeri
                        
                        
                           Alle risikoniveauer
                        
                     
                           Fiskeri nr. 1 Almindelig tun
                        
                        
                           Uden at dette berører de benchmarks, der er fastsat ovenfor, er målet at foretage inspektion af så mange overførsler som muligt
                        
                     
                           Fiskeri nr. 3 Hvid tun
                        
                        
                           For så vidt angår inspektioner til havs skal det først og fremmest kontrolleres, at de tekniske bestemmelser og bestemmelserne om lukkede perioder overholdes
                        
                     
                           Fiskeri nr. 1 Almindelig tun
                           Fiskeri nr. 2 Sværdfisk
                           Fiskeri nr. 5 Kulmule og dybvandsrosenreje
                        
                        
                           Uden at dette berører ovennævnte benchmarks skal det for så vidt angår inspektioner til havs først og fremmest kontrolleres, at de tekniske bestemmelser og bestemmelserne om lukkede perioder og områder og områder med fiskerirestriktioner overholdes
                        
                     2.   Inspektioner på land (herunder dokumentbaseret kontrol og inspektion i havn eller ved første salg)
               
               Hvert år realiseres følgende målbenchmarks og mål for inspektion på land (herunder dokumentbaseret kontrol og inspektion i havn eller ved første salg) af fiskerfartøjer og andre operatører, der deltager i fiskeriet efter de bestande, som er omhandlet i artikel 1:
               
                           Benchmarks pr. år (*3)
                           
                        
                     
                           Fiskeri
                        
                        
                           Risiko knyttet til fiskerfartøjer og/eller andre operatører (første køber)
                        
                     
                           Høj
                        
                        
                           Meget høj
                        
                     
                           Fiskeri nr. 1 Almindelig tun
                        
                        
                           Inspektion i havn af mindst 10 % af den samlede mængde, der landes af fiskerfartøjer med »høj« risiko
                        
                        
                           Inspektion i havn af mindst 15 % af den samlede mængde, der landes af fiskerfartøjer med »meget høj« risiko
                        
                     
                           Fiskeri nr. 2 Sværdfisk
                        
                        
                           Inspektion i havn af mindst 10 % af den samlede mængde, der landes af fiskerfartøjer med »høj« risiko
                        
                        
                           Inspektion i havn af mindst 15 % af den samlede mængde, der landes af fiskerfartøjer med »meget høj« risiko
                        
                     
                           Fiskeri nr. 4 Sardin og ansjos
                        
                        
                           Inspektion i havn af mindst 10 % af den samlede mængde, der landes af fiskerfartøjer med »høj« risiko
                        
                        
                           Inspektion i havn af mindst 15 % af den samlede mængde, der landes af fiskerfartøjer med »meget høj« risiko
                        
                     
                            
                        
                        
                           Alle risikoniveauer
                        
                     
                           Fiskeri nr. 5 Kulmule og dybvandsrosenreje
                        
                        
                           Inspektion i havn af mindst 20 % af den samlede mængde, der landes af fiskerfartøjer, som fisker efter de berørte bestande
                        
                     
                           Mål
                        
                     
                           Fiskeri
                        
                        
                           Alle risikoniveauer
                        
                     
                           Fiskeri nr. 3 Hvid tun
                        
                        
                           Når der er tale om inspektion på land, skal det først og fremmest kontrolleres, at de tekniske bestemmelser og bestemmelserne om lukkede perioder overholdes
                        
                     
                           Fiskeri nr. 1 Almindelig tun
                           Fiskeri nr. 2 Sværdfisk
                           Fiskeri nr. 4 Sardin og ansjos
                        
                        
                           Uden at det berører ovennævnte benchmark skal det først og fremmest kontrolleres, at de tekniske bestemmelser og bestemmelserne om lukkede perioder overholdes
                        
                     Inspektioner, der er foretaget efter landing eller omladning, anvendes især som et supplerende krydskontrolredskab til at undersøge, om de registrerede og rapporterede oplysninger om fangster og landinger er pålidelige.
               3.   Inspektion af faststående net og akvakulturbrug
               
               Hvert år realiseres følgende målbenchmarks for inspektion af faststående net og akvakulturbrug til almindelig tun i de områder, der er omhandlet i artikel 1.
               
                           Benchmarks pr. år (*4)
                           
                        
                        
                           Risiko knyttet til faststående net og/eller andre operatører (akvakulturbruger eller første køber)
                        
                     
                           Alle risikoniveauer
                        
                     
                           Fiskeri nr. 1 Almindelig tun
                        
                        
                           Inspektion af samtlige (100 %) af de tilfælde, hvor der ved faststående net og akvakulturbrug anbringes almindelig tun i bur, eller hvor der overføres almindelig tun, herunder frisætning af fisk.
                        
                     «
         
            (*1)  
         
            Bemærk: Skal vurderes af medlemsstaterne. Ved risikovurderingen fastslås på grundlag af tidligere erfaringer og ud fra alle tilgængelige oplysninger sandsynligheden for, at reglerne ikke overholdes, og, hvis dette er tilfældet, de mulige følger.
         
            (*2)  i % fangstrejser om året foretaget i området af fiskerfartøjer, hvortil der er knyttet en høj/meget høj risiko
         
            (*3)  i % af de mængder, der hvert år landes af fiskerfartøjer, hvortil der er knyttet en høj/meget høj risiko
         
            (*4)  i % af de mængder, der hvert år anbringes i bur, når der er tale om faststående net og akvakulturbrug, hvortil der er knyttet en høj/meget høj risiko